b'\n_START_ARTICLE_\nKarma Police\n_START_SECTION_\nMusiikkivideo\n_START_PARAGRAPH_\n"Karma Policen" musiikkivideon ohjasi Jonathan Glazer, joka on ohjannut my\xc3\xb6s Radioheadin kappaleen "Street Spirit (Fade Out)" videon. Video julkaistiin elokuussa 1997, ja siin\xc3\xa4 esiintyv\xc3\xa4t Thom Yorke ja unkarilainen n\xc3\xa4yttelij\xc3\xa4 Lajos Kov\xc3\xa1cs . Glazer voitti t\xc3\xa4ll\xc3\xa4 ja Jamiroquain "Virtual Insanityn" videolla MTV:n "vuoden ohjaaja" -palkinnon vuonna 1997. Glazer kuitenkin paljasti haastattelussa, ett\xc3\xa4 h\xc3\xa4nen mielest\xc3\xa4\xc3\xa4n video on ep\xc3\xa4onnistunut: "P\xc3\xa4\xc3\xa4tin tehd\xc3\xa4 siit\xc3\xa4 todella minimalistisen... ja yritin tehd\xc3\xa4 jotain hypnoottista ja dramaattista yhdest\xc3\xa4 perspektiivist\xc3\xa4, mutta sit\xc3\xa4 oli todella vaikea saavuttaa, ja mielest\xc3\xa4ni en onnistunut siin\xc3\xa4."'